දෙස් විදෙස් කුමන්ත්‍රණ පරාජයට පත් කර අපේ මාතෘ භූමිය නිදහස් කර ගැනීමේ දී එක් එක් රටවල විශාලත්වය හෝ බලවත්කම පිළිබඳව තැකීමක් නොකළ බව ජනාධිපති මහින්ද රාජපක්ෂ මහතා අවධාරණය කරයි.ලොව දරුණුම ත්‍රස්තවාදීන් ලෙස සැලකෙන එල්. ටී. ටී. ඊ. සංවිධානය පරාජය කිරීමට යාමේදී ඔවුන්ගේ ජාත්‍යන්තර සහයෝගිතාව මූල්‍ය හැකියාව ආදී කිසිවක් කෙරෙහි අවධානය යොමු නොකර එකම ඉලක්කයක් කරා ගමන් කළ නිසාම එයින් ජයගත හැකි වූ බවද හෙතෙම සඳහන් කළේය.ඒ මහතා මේ බව සඳහන් කළේ පන්නිපිටිය ධර්මපාල විද්‍යාලයේ ඉදිකළ පිහිණුම් තටාකය හා ජීවිතාරක්ෂක ක්‍රමවේද පුහුණු කිරීමේ අභ්‍යාස මධ්‍යස්ථානය සිසු අයිතියට පත් කිරීම නිමිත්තෙන් ඊයේ (28) පැවැති උත්සවයක් අමතමිනි.හිරු නොබසින අධිරාජ්‍යවාදීන්ට එරෙහිව අපේ රට වසර සිය ගණනක් සටන් කර තිබෙන බව සිහිපත් කළ මහින්ද රාජපක්ෂ මහතා සෑම අවස්ථාවකදීම අපේ රටවැසියන් ධෛර්ය සම්පන්නව කටයුතු කර තිබෙන බවද කීවේය.